 जेक्कर नमीं दिल्ली च बैठे दे सत्ताधारी ते कस्मीर च उंदा प्रशासन एह् सोचदा ऐ जे कश्मीर दी सारी दी सारी जनता गी घरें च बंद करियै ते उ’नेंगी बाह्‌j नेई निकलन देइयै ओह् कश्मीर दे अलग-थलग पेदे लोकें दी आवाज दबाने च कामयाब होई गे न तां एह् उंदी गल्ल फैह्मी ऐ।  नेहा लगदा ऐ जे उ नें इतेहास ते जम्मू कश्मीर दे अतीत थमां बी कोई सबक नेईं सिक्खेआ ऐ।  तथाकथित अलगाववादी गुटें ते बाकी संगठनें दे इक संयुक्त मोर्चे समन्वय समिति पास्सेआ अपनी ताकत दा प्रदर्शन करने ते आत्म निर्णय, जिस्सी ओह् अपना जरमसिद्ध अधिकार आक्खदे न, दे अधिकार दी गल्ल दोह्‌राने आस्तै श्रीनगर दे इतेहासक लाल चौक तक्कर शांतिपूर्ण मार्च दा आह्‌वान करियै छड़ा अपने लोकतांत्रिक अधिकार दा इस्तेमाल कीता गेआ हा।  हूरियत कांफ्रेंस दे दौनें धड़ें दे नेताएं सैय्यद अलीशाह गिलानी ते मीरवाईज़ उमर फारूक दे कन्नै-कन्नै जेकेएलएफ प्रमुख यासीन मलिक ते समन्वय समिति दे केईं होर नेताएं पास्सेआ इस मार्च च शामल होने आह्‌ले लोकें गी बार-बार एह् चेतावनी दित्ती गेई ही जे मार्च दे दरान कोई पत्थरबाजी जां कुसै बी चाल्ली दी हिंसा नेईं कीती जा।  तां फ्ही एह् समझी लैने दा कोई हिंसा होग।  फ्हील बी प्रशासन पास्सेआ लोकें उप्पर विश्‍वास नेईं करदे होई अपना पूरा बल ते संसाधन लाइयै मार्च नेईं होने देने दा फैसला लैता गेआ।  दौं दिनें तक्कर पूरी घाटी सुरक्षा बलें, जिंदे च सेना, अर्धसैनिक बल ते राज्य पुलस दियां सब्भै शाखां शामल न, दे घरे च रेही।  सब्भने सड़कें ते गलियें गी लोहे दे बड्डे-बड्डे अवरोध खड़ेरियै ते कंटीलियां तारां लाइयै बंद करी दित्ता गेआ।  हर चाल्ली कन्नै एह् भारत सरकार दी सशस्त्र ताकत दा इक घिनौना ते भयानक प्रदर्शन हा।  दौं दिनें दी घेराबंदी दे बाद सरबंधत अधिकारियें पास्सेआ आक्खेआ गेआ जे लाल चौक जाने दी अलगाववादियें दी योजना गी नाकाम बनाने च ओह् कामयाब रेह्। 